text: Galleri: Se den sidste march gennem Sønderborg
  04 april 2014 kl. 13.42
  Fredag formiddag trak sergentskoleeleverne for sidste gang i uniformen i Sønderborg.
  Når soldater hejser Dannebrog ned, er det et symbol på overgivelse. Med den gestus overgav soldaterne fra Hærens Sergentskole sig fredag til regeringens beslutning om at lukke Sønderborg Kaserne.
  Sådan en dag er ikke uden følelser, selvom ordrerne gjaldede ligeså stramt, som de plejer:
  -Det er da en vemodig dag. Det er en lang historie, der slutter, siger chef for Hærens Sergentskole, Mads Rahbek, til TV SYD.
  -Vi har brugt lang tid på at rydde op og pakke ned, og det har været en relativt trist opgaveløsning.
  Sergentskolen flytter ind på Varde Kaserne i næste uge.
  